《已巳岁除夜有感》
宋代·宋庠

明晦互推斥，中都芳岁兰。
星回迫旧次，籥暖送馀寒。
来辰茧有绪，去境环无端。
天运故相易，人心那独安。
怀此不能寐，揽衣强盘桓。
疏恐缓馀带，危惕整尘冠。
耿耿烛焰直，凄凄霜气酸。
城头陨高木，庭下败丛兰。
抚臆累新欷，掩觞沈故懽。
况乃蹈世纲，虚名争控抟。
挟册滥书府，振缨玷王官。
东序罗圭瑞，西雍集鹓鸾。
昏瞳眩宝肆，短翼厕仙翰。
纵尔值藏疾，何容久素餐。
泛泛骚客凫，坎坎诗人檀。
宁无要路津，所畏在蹒跚。
枳棘附骥尾，纬萧戏龙蟠。
寄语拙艰者，无竢学邯郸。

作者简介：宋庠（xiáng）（996年—1066年），初名郊，字伯庠，入仕后改名庠，更字公序。北宋文学家，工部尚书宋祁之兄。祖籍安州安陆，后迁居开封府雍丘县双塔乡。 天圣二年（1024年），宋庠状元及第，成为“连中三元”（乡试、会试、殿试均第一）之人。官至兵部侍郎、同平章事，以司空、郑国公致仕。治平三年（1066年），宋庠去世，年七十一。追赠太尉兼侍中，谥号“元献”（一作元宪），英宗亲题其碑首为“忠规德范之碑”。宋庠与弟宋祁并有文名，时称“二宋”。诗多秾丽之作，著有《宋元宪集》、《国语补音》等。